ฮั่งเส็งปิดบวก 83.36 จุด คาดจีนกระตุ้นศก.เพิ่มเติม
ฮั่งเส็งปิดบวก 83.36 จุด คาดจีนกระตุ้นศก.เพิ่มเติม
22 เม.ย. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 83.36 จุด หรือ 0.30% ปิดวันนี้ที่ 27,933.85 จุด เนื่องจากยังมีกระแสคาดการณ์ต่อเนื่องว่ารัฐบาลจีนจะใช้มาตรการกระตุ้นเศรษฐกิจเพิ่มเติม
ทั้งนี้ ธนาคารกลางจีนเพิ่งประกาศปรับลด RRR ลง 1% มีผลเมื่อวันจันทร์ที่ผ่านมา โดยมีจุดมุ่งหมายเพื่อกระตุ้นเศรษฐกิจ หลังผลิตภัณฑ์มวลรวมภายในประเทศ (GDP) ของจีนชะลอลงสู่ระดับ 7% ในไตรมาสแรกปีนี้ จากระดับ 7.3% ในไตรมาส 4 ปี 2557